Henrik Kristoffersen

Henrik Kristoffersen (født 1994) er en norsk alpinist fra Løvenstad i Rælingen. Han spesialiserer seg på slalåm og storslalåm, og kjører for Rælingen Skiklubb. Kristoffersen vant sin første OL-medalje med bronseplassen i slalåm under lekene i Sotsji, og ble med det tidenes yngste mannlige medaljevinner i olympisk alpint. Han er verdensmester både i storslalåm og slalåm.

 Karriere 
Som 17-åring i 2012 ble Kristoffersen norsk mester i slalåm.

Kun 18 år gammel ble han med i sitt første senior-VM under VM i alpint 2013 og kom der på 20.-plass i storslalåm, mens han kjørte ut i andre omgang i slalåm.

I det første slalåmrennet i verdenscupen 2013–14 i Levi i Finland ble Kristoffersen nummer tre. Han ble med det første nordmann på pallen i et WC slalåmløp siden Truls Ove Karlsens seier i Slovenia 29. februar 2004.
I det 4. rennet kom han på en ny 3.-plass i Adelboden den 12. januar, og den 28. januar 2014 ble Kristoffersen den yngste norske alpinisten som vant et verdenscuprenn da han vant slalåmrennet i Schladming.

I OL 2014 i Sotsji ble Kristoffersen nummer ti i storslalåm. I spesialøvelsen slalåm lå Kristoffersen som nummer 15 etter første omgang. I andre omgang kjørte han seg opp til bronsemedalje. Mario Matt og Marcel Hirscher sikret dobbeltseier til Østerrike.

Den 8. mars 2014 tok han sin første pallplassering i storslalåm i Kranjska Gora bak Ted Ligety og Benjamin Raich.

I OL 2018 Pyeongchang tok han sin andre olympiske medalje i storslalåm, bak storfavoritten Marcel Hirscher. I slalåmkonkurransen kjørte Marcel Hirscher ut i første omgang der Henrik tok ledelsen. Kristoffersen hadde til da aldri tapt et slalåmrenn som han ledet etter første omgang, men han kjørte også ut andre omgang.

 Sesongen 2014–15 
Som i 2013 startet Kristoffersen sesongens første slalåmrenn i verdenscupen 2014–15 i Levi i Finland på pallen, og denne gang med seier. Han slo den østerrikske eneren Marcel Hirscher.

I junior-VM 2015 i Hafjell tok han gull både i storslalåm og slalåm. Det var Kristoffersens femte og sjette gull i junior-VM. Han slo dermed Benjamin Raichs rekord på fem på herresiden og tangerte Sabine Ginthers rekord på seks gull fra årene 1987–1989.– Dette blir det damer av, Henrik. aftenposten.no (9. mars 2015)

 Sesongen 2015–16 
Etter en god start på sesongen med seire i Val-d’Isère, Madonna di Campiglio og Adelboden kjørte Henrik Kristoffersen inn til seier i legendariske Lauberhornrennene i Wengen 17. januar 2016. Kristoffersen ledet etter førsteomgangen, men hadde gitt bort ledelsen og lå fem hundredels sekund bak lederen på siste mellomtid. Kristoffersen kom i mål med en seiersmargin på 30 hundredels sekund. Helgen etterpå vant Kristoffersen som første nordmann slalåmen i legendariske Hahnenkammrennene i Kitzbühel. Med denne seieren ble Kristoffersen mestvinnende nordmann i slalåm i verdenscupen. Finn Christian Jagge har sju seire. Kristoffersen ble den første som vant slalåmen i Adelboden, Wengen og Kitzbühel samme sesong.Kristoffersen i intervju på NRK. Kristoffersen vant sitt sjette slalåmrenn for sesongen med flomlysrennet i Schladming. Det var første gang en alpinist vant seks verdenscuprenn i slalåm i én sesong siden Alberto Tomba vant sju sesongen 1994/95. Også Ingemar Stenmark og Marc Girardelli klarte sju seire i én sesong, i henholdsvis 1976/77 og 1984/85.

 Sesongen 2016–17 
Etter åttendeplass i storslalåmen i sesongåpningen i Sölden, valgte Kristoffersen å stå over sesongens første slalåmrenn i Levi. Det skjedde etter at Kristoffersen hadde saksøkt Norges Skiforbund for å få lov til å kjøre med Red Bull-reklame på hjelmen. Deretter kom Kristoffersen på pallen i de neste slalåmrennene han stilte opp i, med førsteplasser i Val d'Isère , Madonna di Campiglio, Adelboden, Wengen og Schladming. Kristoffersen ble nummer to både i slalåmcupen og i verdenscupen sammenlagt denne sesongen.

 Sesongen 2017–18 
I de tolv første rennene i verdenscupen kom Kristoffersen på pallen i ti av dem, men det ble bare andre- og tredjeplasser. Først i det 13. rennet, i legendariske Hahnenkammrennene i Kitzbühel, kom sesongens første, og eneste, seier. Kristoffersen ble nummer to i verdenscupen sammenlagt og nummer to både i slalåm- og storslalåmcupen denne sesongen.

 Sesongen 2018–19 
Kristoffersen ble nummer tre sammenlagt og nummer to i storslalåmcupen sesongen 2018–19. Han vant to storslalåmrenn, og fikk til sammen åtte pallplasser i verdenscupen. Han ble verdensmester i storslalåm under VM i Åre, 20 hundredeler foran Marcel Hirscher.

Kristoffersen tapte rettssaken mot Norges Skiforbund om retten til Red Bull-reklame på hjelmen. Han inngikk i stedet en ny avtale med skiforbundet som han sa seg fornøyd med.Ny landslagsavtale for Kristoffersen: – Optimalt for meg. NRK. Besøkt 7. mai 2021.

 Sesongen 2019–20  
I sesongens første slalåmrenn, i Levi i Finland, gikk Kristoffersen til topps, for første gang siden januar 2018. Det ble seier også i storslalåm i Alta Badia og i slalåm i Schladming. Kristoffersen vant både slalåmcupen og storslalåmcupen denne sesongen og kom på tredjeplass i verdenscupen sammenlagt.

 Sesongen 2020–21 
Det ble tre pallplasser i verdenscupen denne sesongen, derav to seire, og Kristoffersen tok bronse i slalåm under VM i Cortina.

 Sesongen 2021–22 
Kristoffersen vant fem verdenscuprenn sesongen 2021/22, tre i storslalåm og to i slalåm. Han vant slalåmcupen, ble nummer to i storslalåmcupen og nummer tre i verdenscupen sammenlagt. I OL i Beijing ble han nummer fire i slalåm og nummer åtte i storslalåm.

 Sesongen 2022–23 
Den 15. januar 2023 tok Kristoffersen sin tredje slalåmseier i Lauberhornrennene i Wengen. Det var hans 30. verdenscupseier.

I VM 2023 i Courchevel ble Kristoffersen nummer fem i storslalåm. I slalåm tok han gull etter at kjørte han seg opp fra 16.-plass etter første omgang.

Kristoffersen tok sin 81. pallplass i verdenscupen da han ble nummer tre i storslalåm i Kranjska Gora 12. mars 2023. Han ble dermed beste nordmann i antall pallplasser ettersom Aksel Lund Svindal stoppet på 80.

Han ble nummer to både i slalåmcupen og storslalåmcupen denne sesongen og nummer tre i verdenscupen sammenlagt.

 Sesongen 2024–25 
Sesongen 2024/25 tok han tre verdenscupseire og vant slalåmcupen for fjerde gang. Han tangerte Alberto Tomba som også vant slalåmcupen fire ganger. Kristoffersen ble nummer to både i storslalåmcupen og i verdenscupen sammenlagt.

 Sesongen 2025–26 

I OL 2026 i Bormio tok han bronse i slalåm og ble nummer sju i storslalåm.

 Verdensmesterskap 
MesterskapUtforSuper-GStorslalåmSlalåmKombinasjon 2025 Saalbach-Hinterglemm — — 8.-plass 13.-plass — 2023 Courchevel  ——5.-plassGull— 2021 Cortina  ——9.-plassBronse— 2019 Åre  ——Gull8.-plass— 2017 St. Moritz—— 4.-plass 4.-plass— 2015 Beaver Creek — — 13.-plass 4.-plass — 2013 Schladming — — 20.-plass  —

 Verdenscupoversikt 
 34 seire – (26 i slalåm, 8 i storslalåm)
 101 pallplasseringer – (62 slalåm, 37 storslalåm, 2 parallellstorslalåm) per 28. januar 2026

 Sesong Dato Sted Øvelse Plass2013/14 17. november 2013  Levi, Finland  Slalåm  3.12. januar 2014   Adelboden, Sveits  Slalåm 3.24. januar 2014  Hahnenkammrennene, Kitzbühel, Østerrike  Slalåm  2.28. januar 2014  Schladming, Østerrike   Slalåm   1.8. mars 2014  Kranjska Gora, Slovenia    Storslalåm  3.9. mars 2014  Slalåm  3.2014/15 16. november 2014  Levi, Finland  Slalåm  1.10. januar 2015   Adelboden, Sveits Storslalåm  3.17. januar 2015   Wengen, Sveits Slalåm  3.15. mars 2015  Kranjska Gora, Slovenia   Slalåm   1.21. mars 2015  Méribel, Frankrike Storslalåm 1.2015/16 6. desember 2015  Beaver Creek, USA  Storslalåm  3.13. desember 2015  Val-d’Isère, Frankrike Slalåm 1.20. desember 2015  Alta Badia, Italia Storslalåm  2.22. desember 2015  Madonna di Campiglio, Italia Slalåm  1.6. januar 2016  Santa Caterina, Italia Slalåm  2.10. januar 2016   Adelboden, Sveits Slalåm  1.17. januar 2016   Wengen, Sveits Slalåm  1.24. januar 2016  Kitzbühel, Østerrike Slalåm 1.26. januar 2016  Schladming, Østerrike Slalåm 1.28. februar 2016  Hinterstoder, Østerrike Storslalåm  3.5. mars 2016  Kranjska Gora, SloveniaStorslalåm  3.6. mars 2016 Slalåm  2.2016/17 10. desember 2016  Val-d’Isère, Frankrike Storslalåm  3.11. desember 2016  Slalåm 1. 22. desember 2016  Madonna di Campiglio, ItaliaSlalåm 1. 5. januar 2017  Zagreb, KroatiaSlalåm  3.8. januar 2017   Adelboden, Sveits Slalåm  1.15. januar 2017   Wengen, Sveits Slalåm  1.24. januar 2017  Schladming, Østerrike Slalåm  1.2017/1812. november 2017 Levi, FinlandSlalåm2.3. desember 2017 Beaver Creek, USAStorslalåm2.10. desember 2017 Val-d’Isère, FrankrikeSlalåm2.17. desember 2017 Alta Badia, ItaliaStorslalåm2.18. desember 2017Parallellstorslalåm2.22. desember 2017 Madonna di Campiglio, ItaliaSlalåm3.4. januar 2018 Zagreb, KroatiaSlalåm3.6. januar 2018  Adelboden, SveitsStorslalåm2.7. januar 2018Slalåm3.14. januar 2018  Wengen, SveitsSlalåm2.21. januar 2018 Kitzbühel, ØsterrikeSlalåm1.23. januar 2018 Schladming, ØsterrikeSlalåm2.3. mars 2018 Kranjska Gora, SloveniaStorslalåm2.4. mars 2018Slalåm2.17. mars 2018 Åre  Storslalåm2.2018/1918. november  2018 Levi, FinlandSlalåm2.08. desember 2018 Val-d’Isère, FrankrikeStorslalåm2.20. desember 2018 Saalbach-Hinterglemm, ØsterrikeSlalåm3.12. januar 2019  Adelboden, SveitsStorslalåm2.13. januar 2019Slalåm3.24. februar 2019 Bansko, BulgariaStorslalåm1.9. mars 2019  Kranjska Gora, Slovenia Storslalåm1.10. mars 2019Slalåm2.2019/2024. november  2019 Levi, FinlandSlalåm1.8. desember 2019 Beaver Creek, USAStorslalåm2.22. desember 2019 Alta Badia, ItaliaStorslalåm1.8. januar 2020 Madonna di Campiglio, ItaliaSlalåm2.11. januar 2020 Adelboden, SveitsStorslalåm3.12. januar 2020 Adelboden, SveitsSlalåm2.19. januar 2020 Wengen, SveitsSlalåm2.28. januar 2020 Schladming, ØsterrikeSlalåm1.2. mars 2020 Hinterstoder, ØsterrikeStorslalåm3.2020/2127. november 2020  Lech/Zürs, ØsterrikeParallellstorslalåm2.22. desember 2020  Madonna di Campiglio, ItaliaSlalåm1.27. november 2020  Chamonix, FrankrikeSlalåm1. 2021/2219. desember 2021 Alta Badia, ItaliaStorslalåm1. 22. januar 2022  Hahnenkammrennene, Kitzbühel, Østerrike  Slalåm  3.26. februar 2022 Garmisch-Partenkirchen, TysklandSlalåm1.27. februar 2022 Garmisch-Partenkirchen, TysklandSlalåm1.12. mars 2022 Kranjska Gora, SloveniaStorslalåm1.13. mars 2022 Kranjska Gora, SloveniaStorslalåm1. 20. mars 2022  Courchevel, Frankrike  Slalåm  2. 2022/2323. oktober 2022 Sölden, ØsterrikeStorslalåm3.18. desember 2022 Alta Badia, ItaliaStorslalåm2.19. desember 2022 Alta Badia, ItaliaStorslalåm2.22. desember 2022 Madonna di Campiglio, ItaliaSlalåm2.4. januar 2023 Garmisch-Partenkirchen, TysklandSlalåm1.7. januar 2023 Adelboden, SveitsStorslalåm2.15. januar 2023 Wengen, SveitsSlalåm1.11. mars 2023 Kranjska Gora, SloveniaStorslalåm3.12. mars 2023Storslalåm2.18. mars 2023 Soldeu, AndorraStorslalåm2.19. mars 2023 Soldeu, AndorraSlalåm3. 2023/2414. januar 2024 Wengen, SveitsSlalåm3.24. februar 2024 Palisades Tahoe, USAStorslalåm2.3. mars 2024 Aspen, USASlalåm3. 2024/2527. oktober 2024  Sölden, ØsterrikeStorslalåm2.17. november 2024 Levi, FinlandSlalåm2.15. desember 2024 Val-d’Isère, Frankrike Slalåm 1.12. januar 2025 Adelboden, SveitsSlalåm3.19. januar 2025 Wengen, SveitsSlalåm3.28. januar 2025 Schladming, ØsterrikeStorslalåm2.1. mars 2025 Kranjska Gora, SloveniaStorslalåm1.2. mars 2025 Kranjska Gora, SloveniaSlalåm1.26. mars 2025 Sun Valley, USAStorslalåm3. 2025/2628. november 2025  Copper Mountain, USAStorslalåm2.7. desember 2025   Beaver Creek, USA Slalåm  3.14. desember 2025   Val-d’Isère, Frankrike Slalåm  3.11. januar 2026   Adelboden, Sveits Slalåm  3.18. januar 2026   Wengen, Sveits Slalåm  3.28. januar 2026 Schladming, ØsterrikeSlalåm1.

 Referanser 

 Eksterne lenker 




Kategori:Norske alpinister
Kategori:Verdensmestere i alpint
Kategori:Olympiske sølvmedaljevinnere for Norge
Kategori:Olympiske bronsemedaljevinnere for Norge
Kategori:Norgesmestere i slalåm
Kategori:Juniorverdensmestre i alpint
Kategori:Medaljevinnere under Vinter-OL 2014
Kategori:Deltakere for Norge under Vinter-OL 2014
Kategori:Alpinister under Vinter-OL 2014
Kategori:Deltakere for Norge under Vinter-OL 2018
Kategori:Alpinister under Vinter-OL 2018
Kategori:Medaljevinnere under Vinter-OL 2018
Kategori:Deltakere for Norge under Vinter-OL 2022
Kategori:Alpinister under Vinter-OL 2022
Kategori:Deltakere for Norge under Vinter-OL 2026
Kategori:Alpinister under Vinter-OL 2026
Kategori:Medaljevinnere under Vinter-OL 2026
Kategori:Olympiske medaljevinnere i alpint
Kategori:Deltakere for Norge under VM i alpint 2021
Kategori:Deltakere for Norge under VM i alpint 2023
Kategori:Personer fra Rælingen kommune